stanford-oval/wikipedia huggingface dataset:
ערן נובק
הערות שוליים

↑  חברים, באתר חברים אגודת הסופרות והסופרים העבריים בישראל
↑   אתר האינטרנט הרשמי של הקרן לרווחת נפגעי השואה
↑  ערן נובק‏, על כסף, שקרים וניצולי שואה, באתר וואלה, 19 בדצמבר 2012
↑  ערן נובק, הגיגים על בסיס קבוע, 1993
↑  ערן נובק, לחזור לסימטאות הילדות, מעניין במגדלים, 2016
↑  ערן נובק - סיפור והמשכים - כתיבת ביוגרפיות וסיפורי חיים - את 'רוקד עם צוקיות', ספרו של ישראל גורביץ' סיימתי לכתוב לפני יותר משלוש שנים, אך הוא עדיין ממשיך לעורר עניין אצל חבריו ושכניו בדיור המוגן. לאור הביקוש יצאה מהדורה נוספת :) | Facebook, באתר hi-in.facebook.com (בהינדי)
↑  הגשרים שבניתי במו ידיי : סיפורו של יענקל'ה שלו (יעקב פרידה) / כתב וערך: ערן נובק | שלו, יענקל'ה, 1933- מחבר (נובק, ערן (מחבר עורך) ) | נובק, ערן (מחבר עורך) | הספרייה הלאומית, באתר www.nli.org.il
↑  ערן נובק - סיפור והמשכים - כתיבת ביוגרפיות וסיפורי חיים, באתר www.facebook.com
↑  מהנשמה ומהלב / חנה שריקי ; כתיבה ועריכה: ערן נובק | שריקי, חנה מחבר (נובק, ערן (מחבר עורך) ) | נובק, ערן (מחבר עורך) | הספרייה הלאומית, באתר www.nli.org.il
↑  במצולות הלב : סיפור חייו של בומי (אברהם) ברקאי סגן מפקד הצוללת דקר / חווה גלעדי ברקאי ; כתיבה, עריכה וליווי מקצועי: ערן נובק ; עריכה לשונית: טל שחר | גלעדי ברקאי, חווה מחבר (נובק, ערן (מחבר) | נובק, ערן (מחבר) ;שחר, טל, 1971- (עורך) | הספרייה הלאומית, באתר www.nli.org.il
↑  חלונות הרבה ודלת / שוש צרויה-אמר ; עריכה: רותי אלאל ; ליווי בכתיבת ספר: ערן נובק | צרויה-אמר, שוש מחבר (אלאל, רותי, 1966- (עורך) | אלאל, רותי, 1966- (עורך) ;נובק, ערן | הספרייה הלאומית, באתר www.nli.org.il
↑  טראומה - ספרי ניב, באתר nivbook.co.il
↑  המיוחדים שלי / שלמה פרץ ; עריכה: ערן נובק | פרץ, שלמה (מחבר סדרה המיוחדים של שלומי) מחבר (נובק, ערן (עורך) ) | נובק, ערן (עורך) | הספרייה הלאומית, באתר www.nli.org.il
| --- | --- |
בקרת זהויות :  NLI: 987008983775005171  VIAF: 10160362557963500306   WorldCat (עם VIAF): 10160362557963500306 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ערן נובק".
מרלן ארנס

מרלן ארנס אוסטרטאג-אבנשפרגר (בספרדית ובגרמנית: Marlene Ahrens Ostertag-Ebensperger;‏ 27 ביולי 1933 – 17 ביוני 2020) הייתה אתלטית צ'יליאנית, סגנית אלופה אולימפית (מלבורן 1956) ופעמיים אלופת המשחקים הפאן-אמריקאיים (שיקגו 1959 וסאו פאולו 1963) בהטלת כידון.
ביוגרפיה

ארנס נולדה בקונספסיון שבצ'ילה להורים מהגרים מגרמניה.
ביוגרפיה > 1956 > סגנית אלופה אולימפית

באולימפיאדת מלבורן שנערכה בנובמבר-דצמבר הייתה ארנס נושאת הדגל של המשלחת הצ'יליאנית, והייתה לאישה היחידה במשלחת. היא זכתה במדליית כסף בהטלת כידון בתוצאה של 50.38 מטר, אחרי אינסה יאונזמה (53.86 מטר) ולפני נדז'דה קוניאיבה (50.28 מטר), שתיהן מברית המועצות.
ביוגרפיה > 1959 > אלופת המשחקים הפאן-אמריקאיים

במשחקים הפאן-אמריקאיים שנערכו בשיקגו שבאילינוי, ארצות הברית, באוגוסט-ספטמבר, זכתה במדליית זהב בהטלת כידון בתוצאה של 45.38 מטר.
ביוגרפיה > 1960

גם באולימפיאדת רומא שנערכה באוגוסט-ספטמבר נשאה ארנס את דגל המשלחת הצ'יליאנית. היא סיימה במקום 12 בהטלת כידון בתוצאה של 47.53 מטר.
ביוגרפיה > 1963 > אלופת המשחקים הפאן-אמריקאיים

במשחקים הפאן-אמריקאיים שנערכו באפריל-מאי בסאו פאולו שבברזיל זכתה במדליית זהב בהטלת כידון בתוצאה של 49.93 מטר.
ב-17 ביוני 2020 מתה ארנס כתוצאה מאי-ספיקת לב.
הערות שוליים

↑  Chile | Olympics at Sports-Reference.com, web.archive.org, ‏2020-04-17
↑  Yessenia Márquez, Falleció Marlene Ahrens, histórica figura del deporte chileno y única medallista olímpica, BioBioChile - La Red de Prensa Más Grande de Chile, ‏2020-06-18 (בספרדית)
מרסל סרדן

| --- | --- |
 מרסל סרדן וחגורת האליפות שלו
מרסל סרדן וחגורת האליפות שלו
 לידה:  22 ביולי 1916 סידי בל-עבאס, אלג'יריה
 נהרג:  28 באוקטובר 1949 (בגיל 33) סאו מיגל, פורטוגל
 מידע כללי
 שם לידה:  Marcellin "Marcel" Cerdan
 מדינה:  צרפת צרפתי
 גובה:  1.73 מטר
 בן או בת זוג:  אדית פיאף (1947–1949) 
 marcelcerdan.com
 ספורט
 ענף ספורט:  איגרוף
 משקל:  בינוני
 הישגים
 שיאים אישיים:  אלוף עולם במשקל בינוני
 פרסים והוקרה:  אלוף האלופים של ל'אקיפ (1948)  בפסקה זו רשומה אחת נוספת שטרם תורגמה 
 
מרסלין "מרסל" סרדן (בצרפתית: Marcellin "Marcel" Cerdan; ‏ 22 ביולי 1916 – 28 באוקטובר 1949) היה מתאגרף צרפתי שזכה באליפות העולם באגרוף במשקל בינוני. הוא זכור בשל הישגיו באגרוף, חיי החברה הצבעוניים שלו והטרגדיה שהביאה למותו.
ביוגרפיה

מרסל סרדן נולד ב-22 ביולי 1916 בסידי בל עבס, באלג'יריה הצרפתית. הוא החל להתאגרף באופן מקצועי ב-4 בנובמבר 1934 במקנס כשהביס את מרסל בוקיאנרי בסיבוב השישי, לפי החלטת השופטים. מכאן ואילך סרדן זכה ב-47 ניצחונות ברציפות עד 4 בינואר 1939, כאשר נפסל בסיבוב חמישי והפסיד בקרב להארי קרסטר בלונדון. סרדן ניהל קרבות רבים בתקופה זו בטריטוריות הצרפתיות של אלג'יריה ומרוקו, כמו גם במטרופולין הצרפתי, מקום הולדתם של הוריו. ב-1938 הוא הביס את עומר קואידרי בקזבלנקה בסיבוב ה-12, לפי החלטת השופטים וזכה באפשרות להתמודד על תואר אלוף המשקל החצי-בינוני של צרפת.
לאחר הפסדו הראשון זקף לזכותו סרדן חמישה ניצחונות ברציפות, מה שהקנה לו את ההזדמנות להתמודד על כתר אליפות אירופה במשקל חצי בינוני במילאנו. הוא זכה בתואר האירופי לאחר 15 סיבובים לפי החלטת השופטים, והמשיך להעפיל לאליפות.
סרדן הגיע ל-23 ניצחונות רצופים לפני שהוא נחל תבוסה לוויקטור בוטין באלג'יר כשנפסל בסיבוב השמיני. בקרב הבא שלו התמודד סרדן שוב על האליפות נגד חוזה פרר. הוא הפיל את פרר בסיבוב הראשון, וזכה בעוד ארבעה קרבות ברציפות לפני שעמד מול ג'יימס טוני. סרדן הפיל את טוני בסיבוב השני והמשיך ברצף ניצחונותיו מחדש, שהגיע לכדי 37 ניצחונות. באמצע הוא הצטרף ב-1944 לבעלות הברית במלחמת העולם השנייה וזכה באליפות של בעלות הברית.
סרדן טיפס בקטגוריית המשקל, עלה למשקל בינוני, וזכה בתואר הצרפתי אחרי שגבר על אסאן דוף בנוקאאוט בסיבוב השלישי. הוא החזיק בתארו מספר פעמים עד שנוצח בבריסל בידי סיריל דלאנואה בסיבוב ה-15 לפי החלטת השופטים. במהרה, הוא חזר לבלגיה והשיב לעצמו את התואר אחרי שהביס את דלנואה, גם כן בהתאם להחלטת השופטים.
לבסוף, אחרי הקרב החוזר עם דלנואה, זכה סרדן באפשרות להתמודד על כתר אליפות העולם והוא נסע לארצות הברית, שם הוא הביס את אלוף העולם במשקל בינוני טוני זייל. סרדן נהיה אלוף העולם אחרי שניצח את זייל בסיבוב ה-12, הקרב נערך באצטדיון רוזוולט, בג'רזי סיטי, ניו ג'רזי ב-21 בספטמבר 1948.
המוות והתהילה

בתקופה הקצרה בה היה אלוף העולם, הפך סרדן לדמות פופולרית בנוף הפריזאי. למרות שהיה נשוי ולו שלושה ילדים, הוא ניהל רומן עם הזמרת המפורסמת אדית פיאף. הרומן נמשך מקיץ 1948 עד למותו בסתיו 1949.
לצורך קרב ההגנה הראשון על התואר שב סרדן לארצות הברית, שם הוא לחם נגד ג'ייק למוטה בדטרויט. סרדן הופל בסיבוב הראשון, ונקע את זרועו וכתוצאה מכך נאלץ להיכנע בסיבוב העשירי. היה זה הקרב האחרון בחייו של סרדן. נחתם חוזה לקרב חוזר וסרדן עמד לצאת למחנה אימונים על מנת להתכונן, אך לפני שהחלו האימונים הוא טס בטיסת אייר פראנס כדי לבקר את פיאף בניו יורק, שם היא שרה. מטוס הלוקהיד ל-749 קונסטליישן התרסק במונטה רדונדו (סאו מיגל, האיים האזוריים), כל 11 אנשי הצוות נהרגו ו-37 נוסעים, בכללם סרדן והכנרת הצרפתייה המפורסמת ז'ינט נבה, כשהם התקרבו לתחנת ביניים בשדה התעופה בסנטה מריה. ימים אחרי כן הביע למוטה את תנחומיו, ושיבח את סרדן על היותו אדם נפלא. סרדן נטמן ב"בית הקברות דו סוד" (Cimetière du Sud),‏ פרפיניאן, לנגדוק-רוסיון, צרפת.
מאזנו של סרדן עמד על 113 ניצחונות ו-4 הפסדים, כשלזכותו 66 ניצחונות בנוקאאוט.
הוא חבר, לצד למוטה וזייל, בהיכל התהילה של האגרוף הבינלאומי (International Boxing Hall Of Fame).
ב-1983, יצא לבתי הקולנוע סרט ביוגרפי שמתעד את חייהם של סרדן ופיאף, בבימויו של קלוד ללוש. הסרט, Édith et Marcel, מככב בנו, מרסל סרדן הבן, בתפקיד אביו ואוולין בואי כפיאף. הוא גם גולם בידי השחקן ז'אן-פייר מרטינס בסרט הביוגרפי על פיאף "אדית פיאף - החיים בורוד" שיצא בשנת 2007.
הערות שוליים

↑  תצלום תעודת הלידה של סרדן
↑  באותה עת היה חיוני לזכות בתואר יבשתי על מנת לעלות ולהתמודד על אליפות העולם, כיום, הדבר אינו משמעותי עוד
↑  המתאגרף חוזה פרר קרוי על שמו של הכוכב הוליוודי חוזה פרר
↑  ג'יימס טוני חולק את שמו עם מתאגרף אחר שייהפך להיות אלוף העולם במשקל בינוני חמישה עשורים אחרי כן
↑  לוקהיד ל-749-79-46 קונסטליישן F-BAZN's תיאור התאונה וסיבותיה (איגוד הבטיחות בטיסה)
↑  ההיעלמות הטראגית של מרסל סרדן (1949) - מורשתו של מרסל סרדן
↑  האתר הרשמי של מרסל סרדן: ביוגרפיה - מאזן תוצאות (בצרפתית)
| --- | --- |
בקרת זהויות :  PLWABN: 9810591723405606  BnF: cb119585188 (data)  GND: 118667688  ISNI: 0000 0000 8098 2809  LCCN: n83200442  MusicBrainz: 570d3266-0499-42d2-919b-3c6ebe0a18f8  NDL: 00913368  NKC: xx0141322  NLK: KAC201838663  NTA: 070716455  RERO: 02-A012529238  SUDOC: 02757413X  VIAF: 19686410   WorldCat (עם VIAF): 19686410
ראדק יושקה

ראדק יושקה (בצ'כית: Radek Juška; נולד ב-8 במרץ 1993) הוא אתלט צ'כי, סגן אלוף אירופה באולם (פראג 2015 ואלוף האוניברסיאדה (טאיפיי 2017) בקפיצה לרוחק.
ביוגרפיה > 2015 > סגן אלוף אירופה באולם

באליפות אירופה באולם שנערכה בפראג שבצ'כיה במרץ זכה במדליית כסף בקפיצה לרוחק בשיא אישי חדש של 8.10 מטר, אחרי מישל טורנאוס (8.30 מטר) ולפני אנדראס אוטרלינג (8.06 מטר), שניהם משוודיה.
ביוגרפיה > 2015 > סגן אלוף אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכה במדליית כסף בקפיצה לרוחק בתוצאה של 8.00 מטר.
באליפות העולם שנערכה בבייג'ינג שברפובליקה העממית של סין באוגוסט סיים במקום 11 בקפיצה לרוחק בתוצאה של 7.57 מטר.
ביוגרפיה > 2016

באליפות העולם באולם שנערכה בפורטלנד שבאורגון, ארצות הברית, במרץ, סיים במקום עשירי בקפיצה לרוחק בתוצאה של 7.88 מטר.
באליפות אירופה שנערכה באמסטרדם שבהולנד ביולי סיים במקום רביעי בקפיצה לרוחק בתוצאה של 7.93 מטר.
באולימפיאדת ריו דה ז'ניירו שנערכה באוגוסט סיים במקום 13 בקפיצה לרוחק בתוצאה של 7.84 מטר.
ביוגרפיה > 2017

באליפות העולם שנערכה בלונדון שבממלכה המאוחדת באוגוסט סיים במקום עשירי בקפיצה לרוחק בתוצאה של 8.02 מטר.
ביוגרפיה > 2017 > אלוף האוניברסיאדה

באוניברסיאדת טאיפיי שנערכה בהמשך החודש זכה במדליית זהב בקפיצה לרוחק בתוצאה של 8.02 מטר. בשלב המוקדמות קבע שיא צ'כיה חדש של 8.31 מטר.
ביוגרפיה > 2018

באליפות העולם באולם שנערכה בברמינגהאם שבממלכה המאוחדת במרץ סיים במקום שביעי בקפיצה לרוחק בתוצאה של 7.99 מטר.
באליפות אירופה שנערכה בברלין שבגרמניה באוגוסט סיים במקום 12 בקפיצה לרוחק בתוצאה של 7.73 מטר.
ביוגרפיה > 2019

באליפות אירופה באולם שנערכה בגלאזגו שבממלכה המאוחדת במרץ סיים במקום שביעי בקפיצה לרוחק בתוצאה של 7.79 מטר.
ביוגרפיה > 2022

באליפות העולם שנערכה ביוג'ין שבאורגון, ארצות הברית, ביולי, סיים במקום 14 בקפיצה לרוחק בתוצאה של 7.87 מטר.
באליפות אירופה שנערכה במינכן שבגרמניה באוגוסט סיים במקום תשיעי בקפיצה לרוחק בתוצאה של 7.66 מטר.
ביוגרפיה > 2023

באליפות אירופה באולם שנערכה באיסטנבול שבטורקיה במרץ סיים במקום חמישי בקפיצה לרוחק בתוצאה של 7.94 מטר.
באליפות העולם שנערכה בבודפשט שבהונגריה באוגוסט סיים במקום שביעי בקפיצה לרוחק בתוצאה של 7.98 מטר.
ביוגרפיה > 2024

באליפות העולם באולם שנערכה בגלאזגו במרץ סיים במקום 14 בקפיצה לרוחק בתוצאה של 7.68 מטר.
באליפות אירופה שנערכה ברומא שבאיטליה ביוני סיים במקום 23 בקפיצה לרוחק בתוצאה של 7.72 מטר.
באולימפיאדת פריז שנערכה באוגוסט סיים במקום עשירי בקפיצה לרוחק בתוצאה של 7.83 מטר.
שיאים אישיים > אצטדיון

קפיצה לרוחק: 8.31 מטר (2017), שיא צ'כיה
שיאים אישיים > אולם

קפיצה לרוחק: 8.10 מטר (2015)
יפתח זייד

יפתח זייד (2 בנובמבר 1920 - 24 בדצמבר 2006) היה חקלאי, ואלוף ישראל באגרוף בשנות הארבעים. אלוף המכביה החמישית (1957) במשקל חצי כבד.
קורות חיים

יפתח זייד נולד ב-1920 בירושלים, לציפורה ואלכסנדר זייד, תאום ליוחנן ואח לגיורא וכוכבת.
הוא התגורר בשייח אבריק בעמק יזרעאל, כמו שאר אחיו, מאז שהוריו עברו למקום ועד למותו. למד בבית הספר היסודי של כפר יהושע, אחר כך למד חקלאות בפנימייה של בית הספר מקוה ישראל בשנים 1936 עד 1938. היה ממארגני אחד הגרעינים שהקימו את קיבוץ גבעות זייד ב-1940.
יפתח זייד היה אלוף ישראל באגרוף במשקל חצי כבד בשנות הארבעים במדי קבוצת הפועל חיפה. מעולם לא הפסיד בקרב ואת רובם ניצח בנוקאאוט בסיבוב הראשון או השני. התחרה גם בהדיפת כדור ברזל, כדורגל והטלת כידון.
בשנות החמישים עבר לעסוק בחקלאות. הקים עדר צאן והיה מומחה לגידולים חקלאיים.
בשנת 1976 השתתף בקורס מאמני האגרוף הראשון במכון וינגייט. בשנות השמונים הדריך במשך כמה חודשים בני נוער במועדון האגרוף "כפפות הזהב" שחברו אברהם גפני מקבוצת הפועל חיפה של שנות הארבעים פתח בקריית טבעון. נפטר ב-24 בדצמבר 2006.
חיים אישיים

נישא לכרמלה רבינוביץ ונולדו להם 3 ילדים.
לקריאה נוספת

סיפור חייה של כרמלה זייד - אשתו של הבן-יפתח זייד. אתר carmonia
הערות שוליים

↑  קרבות יפים בתחרויות האיגרוף, דבר, 22 בספטמבר 1957
ערך זה הוא קצרמרבנושא ספורטאים ישראלים. אתם מוזמנים לתרום לוויקיפדיה ו.
משרד ראש ממשלת הממלכה המאוחדת

| --- | --- |


דאונינג 10, מעונו הרשמי ומקום העבודה העיקרי של ראש ממשלת בריטניה
 מידע כללי
 מדינה:  הממלכה המאוחדת הממלכה המאוחדת
 סוכנות אם:  משרד הקבינט (בריטניה)
 ממשלה:  ממשלת בריטניה
 ראש:  ראש ממשלת בריטניה
 מנהל:  ראש הסגל של דאונינג 10
 מטה מרכזי:  דאונינג 10, וייטהול, לונדון
 עובדים:  300
משרד ראש הממשלה הממלכה המאוחדת (באנגלית: United Kingdom Prime Minister's Office) תומך בעבודתו של ראש הממשלה בתפקידיו הביצועיים, הפרלמנטריים והמפלגתיים. המשרד ממוקם ברחוב דאונינג 10, ולעיתים קרובות המונחים "דאונינג סטריט" ו"מספר 10" משמשים כמטונימים למשרד עצמו.
מבחינה טכנית, משרד ראש הממשלה מהווה חלק ממשרד הקבינט, אך בפועל הוא נחשב לגוף מובחן מבחינה ארגונית. המשרד מאויש על ידי שילוב של פקידי שירות ציבורי, המחויבים לאי-תלות פוליטית, לצד יועצים, שממונים באופן פוליטי. התפקיד הבכיר ביותר בקרב הפקידים הציבוריים הוא המזכיר הפרטי הראשי של ראש הממשלה, ואילו התפקיד הבכיר ביותר בקרב היועצים המיוחדים הוא ראש הסגל של דאונינג 10 .
מכיוון שמשרד ראש הממשלה משויך רשמית למשרד הקבינט, הוא מדווח ישירות למזכיר הקבינט. דלת מקשרת בין דאונינג 10 לווייטהול 70 מאפשרת גישה ישירה בין שני המשרדים עבור מספר מצומצם של אנשים.
התפתחות ומבנה

תפקיד ראש הממשלה בממלכה המאוחדת התפתח בהדרגה לאורך השנים, וכך גם משרד ראש הממשלה:
התפתחות ומבנה > ראש הסגל של דאונינג 10 (Chief of Staff)

ראש הסגל של דאונינג 10 הוא היועץ הפוליטי הבכיר ביותר של ראש הממשלה. בניגוד למזכיר הפרטי הראשי, ראש הסגל הוא מינוי פוליטי ולא פקיד ממשלתי. הוא אחראי על תיאום בין הגורמים המקצועיים ליועצים הפוליטיים וממלא תפקיד מרכזי בגיבוש מדיניות ובקבלת החלטות. פעמים רבות ראש הסגל הופך לדמות הדומיננטית ביותר במשרד ראש הממשלה, המשמשת כיד ימינו של ראש הממשלה עצמו.
התפתחות ומבנה > המזכיר הפרטי הראשי (Principal Private Secretary – PPS)

המזכיר הפרטי הראשי הוא הפקיד הציבורי הבכיר ביותר במשרד ראש הממשלה. תפקידו העיקרי הוא לתאם את עבודתו היומיומית של ראש הממשלה, לקבוע את לוח הזמנים שלו ולוודא שהעבודה הממשלתית מתנהלת בצורה חלקה. הוא גם מקשר בין ראש הממשלה לשאר הגופים הממשלתיים ומייעץ לו בעניינים אדמיניסטרטיביים. תפקיד זה מאויש על ידי פקיד ציבורי מקצועי, כך שהוא אינו משתנה בהכרח כאשר הממשלה מתחלפת.
התפתחות ומבנה > המזכיר הפרטי (Private Secretary)

המזכירים הפרטיים הם עוזרים אישיים בכירים של ראש הממשלה, שכל אחד מהם אחראי על תחום מסוים, כמו יחסי חוץ, ביטחון או ענייני חקיקה. המזכירים הפרטיים מסייעים לראש הממשלה הן מבחינה מנהלית והן מבחינה פוליטית, והם נחשבים לאנשי אמון שלו.
התפתחות ומבנה > יחידת המדיניות (No.10 Policy Unit)

יחידת המדיניות של דאונינג 10 אחראית על פיתוח מדיניות ממשלתית וגיבוש הצעות חוק. בראש היחידה עומד יועץ פוליטי בכיר, והיא מורכבת מצוות מומחים שמספקים לראש הממשלה ניתוחים והמלצות. מטרתה העיקרית היא לתכנן אסטרטגיות ארוכות טווח ולוודא שמדיניות הממשלה מתואמת בין משרדי הממשלה השונים. תפקיד זה נוצר על ידי מרגרט תאצ'ר כדי לוודא שראש הממשלה לא רק מגיב להתרחשויות, אלא גם יוזם מהלכים אסטרטגיים.
התפתחות ומבנה > יחידת הביצוע (Delivery Unit)

יחידת הביצוע היא גוף שמטרתו לוודא שהחלטות ראש הממשלה מיושמות בפועל. אם יחידת המדיניות מתכננת את המדיניות, יחידת הביצוע דואגת ליישום שלה. היחידה הוקמה במקור בתקופתו של טוני בלייר וחודשה שוב ב-2021 על ידי בוריס ג'ונסון. היא עוקבת אחרי ביצועי הממשלה ומנסה לשפר את יישום ההחלטות בשטח.
התפתחות ומבנה > יחידת האסטרטגיה (Strategy Unit)

יחידת האסטרטגיה פועלת במקביל ליחידת המדיניות, אך עוסקת בתכנון לטווח הארוך. תפקידה הוא להציע רעיונות חדשים ולבנות חזון ממשלתי שיסייע לפתור בעיות כלכליות וחברתיות. היחידה עוזרת לממשלה לא רק להגיב למשברים, אלא גם לחשוב קדימה ולתכנן רפורמות משמעותיות.
התפתחות ומבנה > משרד העיתונות של דאונינג 10 (Press Office)

אחראי על יחסי הציבור של ראש הממשלה. הוא כולל דוברים רשמיים שמייצגים את ראש הממשלה בתקשורת, מכינים הודעות לתקשורת ומנהלים את הקשרים עם עיתונאים. בראש המשרד עומד מנהל התקשורת, שהוא מינוי פוליטי ונחשב לאחת הדמויות המשפיעות ביותר בסביבת ראש הממשלה. תפקידו העיקרי הוא לשלוט בנרטיב הציבורי ולוודא שהמסרים של הממשלה מועברים בצורה אפקטיבית לציבור. המשרד יושב בדאונינג 12..
התפתחות ומבנה > המשרד הפרטי של ראש הממשלה (Prime Minister's Private Office)

זהו הצוות הפנימי שמנהל את חיי היום-יום של ראש הממשלה. כולל את:
המזכירים הפרטיים
עוזרים אדמיניסטרטיביים
צוות הלשכה שמטפל בפניות, מכתבים ולוח הזמנים של ראש הממשלה
כוח אדם

עם הגידול בגודלו של משרד ראש הממשלה, ובמקביל לכך, עלייה במספר היועצים המיוחדים שמונו על בסיס פוליטי, המבנה הארגוני של דאונינג 10 הפך למורכב יותר. לצד המשרד הפרטי – שקיים בצורתו הנוכחית לפחות מאז המאה ה-19 – החלו לפעול בתוך דאונינג 10 יחידות נוספות. חלק מהיחידות, כמו יחידת המדיניות ומשרד העיתונות, הן מוסדות ותיקים. אחרות הן חידושים שנוספו בשנים האחרונות, כמו יחידת הביצוע, יחידת מדע הנתונים, יחידת ענייני חקיקה ויחידת האסטרטגיה. אין נתונים מקיפים שמתפרסמים באופן קבוע לגבי הגודל המדויק של דאונינג 10, אך ההערכה היא שכיום עובדים במשרד כ-300 פקידי שירות ציבורי ויועצים פוליטיים (SpAds).
צוות העובדים בדאונינג 10 מתחלק לשלוש קטגוריות עיקריות:
יועצים מיוחדים (SpAds) – ממונים פוליטיים.
פקידי שירות ציבורי (Civil Servants) – משרות ממשלתיות קבועות.
צוותים קבועים בבניין – כמו טבחים, מאבטחים ואנשי תחזוקה, האחראים על ניהול ותפעול המבנה.
אמנם מספר רב של פקידי שירות ציבורי עובדים במשרד ראש הממשלה, אך בשנים האחרונות מרבית התפקידים הבכירים אוישו על ידי מינויים פוליטיים..
הערות שוליים

↑  No.10 Downing Street, Institute for Government, ‏2023-06-08 (באנגלית)
↑  No.10 Downing Street, Institute for Government, ‏2023-06-08 (באנגלית)
פינאטס

| --- | --- |

הדמויות הראשיות בסדרה משמאל לימין: פרנקלין, לוסי, סנופי, לני, צ'ארלי בראון, פאטי וסאלי
 מידע קומיקס
 יוצר:  צ'ארלס מ. שולץ
 סוגה:  הומור, ילדים
 סטטוס:  הסתיים, כיום מופצות רק רצועות ישנות
 תקופת פרסום מקורית:  2 באוקטובר 1950 – 13 בפברואר 2000 (49 שנים)
 סינדיקציה:  United Feature Syndicate
 ארץ מקור:  ארצות הברית ארצות הברית
 שפת המקור:  אנגלית
 Snoopy.com
פינאטס (באנגלית: Peanuts; לעיתים נקראת פשוט סנופי על שם אחת הדמויות הראשיות) הייתה סדרת קומיקס שנכתבה ואוירה על ידי צ'ארלס מ. שולץ. סדרת הקומיקס רצה במשך 50 שנה מ-2 באוקטובר 1950 ועד ליום אחרי מותו של שולץ ב-13 בפברואר 2000. הקומיקס היה מהפופולריים והמשפיעים ביותר בתחומו. בשיאה הודפסה הסדרה בלמעלה מ-2,600 עיתונים, שנקראו על ידי כ-350 מיליון קוראים בכ-75 מדינות, ותורגמה לכ-40 שפות שונות, ובעקבותיה אף נוצרו מספר סדרות טלוויזיה מצוירות. פינאטס הפכה את סגנון הקומיקס הקצר בעל 4–5 חלונות לדבר נפוץ ומקובל. הדפסות חוזרות של הסדרה עדיין מפורסמות בעיתוני ארצות הברית.
היסטוריה

פרק זה לוקה בחסר. אנא תרמו לוויקיפדיה ו.
הסדרה נהגתה ב-2 באוקטובר 1950. באביב 1950 שלח צ'ארלס מ. שולץ מספר דוגמאות שראו אור בשנים קודמות לתאגיד הסינדיקציה "United Feature Syndicate". חצי שנה לאחר מכן, כשהתשובה מהתאגיד בוששה לבוא, שלח שולץ מכתב לתאגיד ושאל אם החבילה ששלח אבדה בדואר. זמן קצר לאחר מכן קיבל תשובה מהתאגיד כי לא רק שהחבילה הגיעה אלא שהם גם מעוניינים לפרסם את הקומיקס שלו תחת השם "פינאטס".
שולץ תכנן במקור לקרוא לרצועת הקומיקס שלו "Good ol' Charlie Brown", אבל התאגיד חשש מקומיקס שמתרכז סביב דמות אחת ואינו מאפשר הסתעפות של העלילה.
ב-11 באוקטובר 2012, נחשף כי Blue Sky Studios ופוקס המאה ה-20 עומדים להוציא סרט אנימציה חדש ב-6 בנובמבר 2015 לכבוד 65 שנה למותג הקומיקס "פינאטס" ולכבוד 50 שנה לספיישל הטלוויזיה "חג המולד של צ'ארלי בראון".
סרטים באורך מלא

| שם בעברית | שם באנגלית | תאריך בכורה | תאריך בכורה בארץ | הערות |
| --- | --- | --- | --- | --- |
| נער ושמו צ'ארלי בראון | A Boy Named Charlie Brown | 4 בדצמבר 1969 | 7 באוגוסט 1972 | הופץ גם בשם ילד ושמו צ'ארלי בראון ו-צ'ארלי בראון |
| סנופי בוא הביתה | Snoopy Come Home | 9 באוגוסט 1972 | 1 באפריל 1988 | הופץ לשידור בערוץ 2 הניסיוני תחת השם סנופי, חזור הביתה, לאחר מכן הופץ בקלטות וידאו מדובבות בארץ בשנות ה-90. |
| המירוץ של צ'רלי בראון | Race for Your Life, Charlie Brown | 24 באוגוסט 1977 | 24 בדצמבר 1989 | הופץ לשידור בערוץ הראשון. |
|  | Bon Voyage, Charlie Brown (and Don't Come Back!!) | 23 במאי 1980 |  | הסרט מסתיים בסוף פתוח, והספיישל מה למדנו, צ'רלי בראון? מהווה אפילוג לסרט. |
| סנופי וצ'ארלי בראון, פינאטס - הסרט | The Peanuts Movie | 6 בנובמבר 2015 | 3 בדצמבר 2015 |  |
דמויות הסדרה

פרק זה לוקה בחסר. אנא תרמו לוויקיפדיה ו.
דמויות הסדרה > הדמויות הראשיות

צ'ארלי בראון – הדמות הראשית בסדרה. ילד בעל שיער מועט מאוד וחסר מזל בחיים (הוא אף מכונה, לצערו, "ראש בטון").
סנופי – כלבו של צ'ארלי בראון. כלב מסוג ביגל. מסוגל להשתמש באוזניו לתעופה (הן פועלות בדיוק כמדחף של מסוק). מלבד סנופי, הוא גם "ג'ו קול", דמות שמנסה להיות מגניבה.
דמויות הסדרה > דמויות ומדבבים בגרסה העברית

לאורך השנים, הדמויות דובבו בידי שחקנים שונים. הספיישלים המקוריים והסדרה סנופי וחברים (באנגלית: The Charlie Brown and Snoopy Show, הספיישלים הופצו בארץ תחת המיתוג של הסדרה סנופי וחברים) דובבו בידי אולפני אלרום תחת בימויים של שרון כהן ואביטל דרור בשנת 2001 לשידור בערוץ הילדים ולאחר שידורם המקורי, שודרו גם בערוץ לוגי, החינוכית וערוץ ג'וניור. הסרט סנופי וצ'ארלי בראון, פינאטס - הסרט דובב בשנת 2015 באולפני וידאופילם אינטרנשיונל תחת בימוייה של נינה אמיר עם צוות מדבבים חדש והופץ לקולנוע, והסדרה סנופי וצ'ארלי בראון דובבה בין השנים 2015–2016 גם כן תחת בימוייה של נינה אמיר, כאשר כל המדבבים גם כן דובבו, בעוד ניר פרץ דיבב את ליינוס ואן פלט, כשבסרט דיבב את פיג-פן, וענת ארליך שדיבבה בדיבוב הראשון מ-2001 את נאטי ואת ויולט, דיבבה בסדרה הזו את לוסי.
| דמות | "סנופי וחברים" והספיישלים (2001) | "סנופי וחברים" והספיישלים (2001) | סנופי וצ'ארלי בראון, פינאטס - הסרט (2015) | סנופי וצ'ארלי בראון (2015-2016) | סנופי וצ'ארלי בראון (2015-2016) |
| --- | --- | --- | --- | --- | --- |
| סנופי | שרון כהן לצד קולות ארכיון של ביל מלנדז | שרון כהן לצד קולות ארכיון של ביל מלנדז | ביל מלנדז | ביל מלנדז | ביל מלנדז |
| צ'ארלי בראון | יונתן השילוני | יונתן השילוני | אייל ליטוין | הדר שחף-מעיין | הדר שחף-מעיין |
| לני/ ליינוס ואן פלט | אדם טביב | אדם טביב | אורן בכר | דולב סלע | ניר פרץ |
| לוסי ואן פלט | גל סרי | גל סרי | איילה פלדמן | ענת ארליך | ענת ארליך |
| סאלי בראון | נוף נתנזון | נוף נתנזון | מאיה געש | שחר קדוש | שחר קדוש |
| פפרמינט פאטי | מיטל מיכאלי | הדס דלריאה | אודם שצברג | נעה קשפיצקי | נעה קשפיצקי |
| מארסי | לירון גינזבורג | לירון גינזבורג | תמה שטיינמץ |  |  |
| שרודר | דין ברנד | דין ברנד | איתן בן ציון |  |  |
| נאטי | ענת ארליך | ענת ארליך | יהלי לזרוב |  |  |
| ויולט | מיטל מיכאלי | ענת ארליך | ליה שקד |  |  |
| פרידה | מיטל מיכאלי | מירי כהן | תם רבר |  |  |
| פרנקלין | אלון ברנד | אלון ברנד | שון גיטלמן |  |  |
| פיג-פן | אלון ברנד | אלון ברנד | ניר פרץ |  |  |
| רצי ואן פלט | סיון שביט | סיון שביט |  |  |  |
| שרמי | דין ברנד | דין ברנד | רום קלטר |  |  |
| ורד / הת'ר (הילדה הג'ינג'ית הקטנה) | נוף נתנזון | נוף נתנזון | מייגל סלע |  |  |
| קולות רקע | דור סרוגו | דור סרוגו | מייגל סלע | עינת אזולאי | עינת אזולאי |
| קולות רקע | שרון כהן | שרון כהן | אוריה שצברג | עינת אזולאי | עינת אזולאי |
| קולות רקע | נורית כהן | נורית כהן | עומר שטיינברג | עינת אזולאי | עינת אזולאי |
| קולות רקע | אלברט כהן | אלברט כהן | תום רחמינוב | מאי יעקובסון | מאי יעקובסון |
| קולות רקע | אביטל דרור | אביטל דרור | מאיה אמיר | מאי יעקובסון | מאי יעקובסון |
| קולות רקע | סיון שביט | סיון שביט | בר סביר | מאי יעקובסון | מאי יעקובסון |
| קולות רקע | מיטל מיכאלי | מיטל מיכאלי | דולב סלע | עומר שטיינברג | עומר שטיינברג |
| קולות רקע | דין ברנד | דין ברנד | דניאל שופוב | עומר שטיינברג | עומר שטיינברג |
| קולות רקע | אלון ברנד | אלון ברנד | לורה שופוב | עומר שטיינברג | עומר שטיינברג |
ראו גם

העץ אוכל העפיפונים
Charlie Brown (שיר של קולדפליי)
הערות שוליים

↑  Schulz, Charles, & Kidd, Chip. (2003). Peanuts: The Art of Charles M. Schulz. Pantheon.
↑  מערכת גלי צה"ל, סנופי וחבריו בדרך לקולנוע, באתר גלי צה"ל, 11 באוקטובר 2012
↑  https://www.nli.org.il/he/newspapers/mar/1972/08/07/01/article/195.1
↑  https://www.nli.org.il/he/newspapers/hadashot/1988/04/01/01/article/175
↑  ידיעות אחרונות יום שישי, דצמבר 22, 1989, 7 לילות, עמוד 10
↑  https://www.nli.org.il/he/newspapers/hadashot/1989/04/28/01/article/192
↑  https://www.nli.org.il/he/newspapers/hadashot/1993/11/05/01/article/232
| --- | --- |
בקרת זהויות :  NLI: 987007430424205171  PLWABN: 9810573993905606  BNE: XX3566695  BnF: cb12535781w (data)  GND: 4138571-8  LCCN: n80000808  NDL: 01174360  VIAF: 175108379   WorldCat (עם VIAF): 175108379
ג'והר אבו לאשין

| --- | --- |
אין תמונה חופשית
 לידה:  5 באפריל 1971 (בן 53) נצרת, ישראל 
 מידע כללי
 מדינה:  ישראל 
 ספורט
 ענף ספורט:  אגרוף 
 
ג'והר אבו לאשין (בערבית: جوهر ابو لاشين; נולד ב-5 באפריל 1971, בנצרת) הוא מתאגרף ערבי-ישראלי, שלוש פעמים אלוף העולם באגרוף למשקל בינוני (אם כי לא מטעם אחת מארבע התאחדויות האגרוף הגדולות).